APROBACION INICIAL DA MODIFICACION DOS ESTATUTOS DO CONSORCIO DO RIO LOURO EN CUMPRIMENTO DO ESTABLECIDO NA LEI 27/2013, DE 27 DE DECEMBRO, DE RACIONALIZACION E SOSTENIBILIDADE DA ADMINSTRACION LOCAL E Á LEI 15/2014, DO 16 DE SETEMBRO, DE RACIONALIZACION DO SECTOR PUBLICO E OUTRAS MEDIDAS DE REFORMA ADMINISTRATIVA.
OUTRAS ENTIDADES —  — Consorcio para a Xestión do Ciclo Urbano da Auga do Louro (Outros documentos, notificacións e informacións públicas, 09/01/2015)

O Comité Directivo do Consorcio para a Xestión do Ciclo Urbano da Auga do Louro, en sesión ordinaria celebrada o día 26 de decembro de 2.014, acordou a aprobación inicial da modificación dos estatutos do Consorcio do río louro, para dar cumprimento ao establecido na D. T. 6ª da Lei 27/2013, de 27 de decembro, de racionalización e sostenibilidade da AdminIstración local e ao disposto na Lei 15/2014, do 16 de setembro, de racionalización do sector público e outras medidas de reforma administrativa. En cumprimento do establecido na Lei 5/1997, Administración Local de Galicia, sométese o presente acordo a trámite de información pública polo periodo dun mes, aos efectos de que os interesados poidan presentar suxestións e formular alegacións: APROBACION INICIAL DA MODIFICACION DOS ESTATUTOS DO CONSORCIO DO RIO LOURO AO ABEIRO DO DISPOSTO NA DISPOSICION TRANSITORIA SEXTA DA LEI 27/2013, DE 27 DE DECEMBRO, DE RACIONALIZACION E SOSTENIBILIDADE DA ADMINISTRACION LOCAL E Á LEI 15/2014, DO 16 DE SETEMBRO, DE RACIONALIZACION DO SECTOR PUBLICO E OUTRAS MEDIDAS DE REFORMA ADMINISTRATIVA. PRIMEIRO.- Iniciar o procedemento de modificación dos vixentes Estatutos do Consorcio do río Louro, coa seguinte redacción: Modifícase o contido do artigo 3 e o apartado b) do artigo 4, para adaptalos á Disposición adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común e á Lei 7/1985, de 2 de abril, de Bases de Réxime Local. Onde di: “ARTIGO 3. Personalidade e capacidade xurídica. O Consorcio, de conformidade co disposto no Real Decreto Lexislativo 781/86, do 18 de abril, goza de personalidade xurídica propia e capacidade de obrar para o cumprimento dos seus fins específicos”. “ARTIGO 4. Potestades administrativas. b) A potestade financeira e tributaria, excluíndose neste último suposto a facultade de establecer tributos que teñan o carácter de impostos. O Consorcio asumirá as facultades de xestión, liquidación, inspección e recadación das tarifas dos correspondentes servizos.” Debe dicir: “ARTIGO 3. Personalidade e capacidade xurídica O Consorcio goza de personalidade xurídica propia e capacidade de obrar para o cumprimento dos seus fins específicos. O Consorcio quedará adscrito en cada exercicio presupostario e por todo o período á Administración Pública que se determine de acordo cos criterios de prioridade recollidos na Disposición Adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. A determinación da adscrición para cada exercicio presupostario corresponderá ao Comité Directivo do Consorcio.” “ARTIGO 4. Potestades administrativas. b) A potestade financeira e tributaria excluíndose neste último suposto a facultade de establecer tributos de carácter público. O Consorcio asumirá as facultades de xestión, liquidación, inspección e recadación das tarifas dos correspondentes servizos.” Modifícase o apartado 4 do artigo 18, para adaptalo á Disposición adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Onde di: “ARTIGO 18. Competencias do Comité Directivo Aprobar o cadro de persoal e a relación de postos de traballo do Consorcio, fixar a contía das retribucións complementarias fixas e periódicas do persoal, e determinar o número e réxime de persoal eventual.” Debe dicir: “ARTIGO 18. Competencias do Comité Directivo Aprobar o cadro de persoal e a relación de postos de traballo do Consorcio, fixar a contía das retribucións complementarias fixas e periódicas do persoal.” Modifícase o artigo 34, para adaptalo á Disposición adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Onde di: “ARTIGO 34. Réxime contable O Consorcio someterase ó plan xeral de contabilidade pública.” Debe dicir: “ARTIGO 34. Réxime contable O consorcio estará suxeito ao réxime de presupostación, contabilidade e control da Administración Pública a que estea adscrito, sen prexuízo da súa suxeición ao previsto na Lei Orgánica 2/2012, do 27 de abril, de Estabilidade Orzamentaria e Sustentabilidade Financeira. En todo caso, levarase a cabo unha auditoría das contas anuais que será responsabilidade do órgano de control da Administración á que se teña adscrito o consorcio. O consorcio deberá formar parte dos orzamentos e incluírse na Conta Xeral da Administración Pública de adscrición.” Modifícase o artigo 35 e elimínanse os artigos 36 e 37, para adaptar o capítulo á Disposición adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Onde di: “ARTIGO 35. Réxime Xurídico. ARTIGO 36. Tipoloxía de persoal. ARTÍGO 37. Funcionarios con habilitación de carácter estatal. Debe dicir: “ARTIGO 35. RÉXIME XURÍDICO De acordo coa disposición adicional décimo terceira da Lei 27/2013, do 27 de decembro, de racionalización e sostibilidade da Administración Local, o persoal ao servizo dos consorcios constituídos, antes da entrada en vigor desa Lei, que presten servizos mínimos aos que se refire o artigo 26 da Lei 7/1985, de 2 de abril, reguladora das bases de Réxime Local, poderá integrarse por quen non sexan persoal funcionario ou laboral procedente dunha reasignación de postos de traballo das Administracións participantes no consorcio. As funcións de asesoramento xurídico e control económico serán levadas a cabo por persoal procedente exclusivamente dunha reasignación de postos das Administracións participantes, non sendo necesarios postos reservados a funcionarios con habilitación de carácter nacional.” Modifícase o artigo 38 (engadíndose o última parágrafo) e 40 (modificándose o derradeiro parágrafo), que pasan a ser o 36 e 38, para adaptar o capítulo a Lei 15/2014, do 16 de setembro, de racionalización do Sector Público e outras medidas de reforma administrativa. Onde di: “ARTIGO 38. Modificación dos Estatutos 1. Os Estatutos do Consorcio deberán modificarse nos seguintes supostos: a. Pola incorporación dunha nova entidade ó Consorcio, previa solicitude da entidade interesada e autorización do Comité Directivo. b. Pola separación dalgunha das entidades consorciadas. No caso de que unha entidade decida unilateralmente separarse do Consorcio, deberá manifestalo con un ano de antelación, debendo cumprir cos compromisos contraídos nese prazo. A separación unilateral dunha das entidades consorciadas non implicará a desaparición das súas responsabilidades no relativo as débedas contraídas ou o déficit acumulado ata o momento da separación.” “ARTIGO 40. Procedemento para a disolución do Consorcio. En todo o non previsto neste artigo esixirase o procedemento de disolución recollido no artigo 143 da Lei 5/1997, do 22 de xullo, de Administración local de Galicia.” Debe dicir: “ARTIGO 36. Modificación dos Estatutos 1. Os Estatutos do Consorcio deberán modificarse nos seguintes supostos: a. Pola incorporación dunha nova entidade ó Consorcio, previa solicitude da entidade interesada e autorización do Comité Directivo. b. Pola separación dalgunha das entidades consorciadas. No caso de que unha entidade decida unilateralmente separarse do Consorcio, deberá manifestalo con un ano de antelación, debendo cumprir cos compromisos contraídos nese prazo. A separación unilateral dunha das entidades consorciadas non implicará a desaparición das súas responsabilidades no relativo as débedas contraídas ou o déficit acumulado ata o momento da separación. O dereito de separación do consorcio exercerase en todo caso de conformidade co disposto na Lei 15/2014, do 16 de setembro, de Racionalización do Sector Público” “ARTIGO 38. Procedemento para a disolución do Consorcio. En todo o non previsto por este artigo estarase ao sinalado na Lei 15/2014, do 16 de setembro, de Racionalización do Sector Público e outras medidas de reforma administrativa.” Modifícase a disposición final terceira para adaptala á Disposición adicional vixésima da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Onde di: “TERCEIRA.- No non previsto nestes Estatutos, e para a interpretación das normas que conteñen, se estará ó disposto na Lei 5/1997, del 22 de xullo, de Administración Local de Galicia, así como na restante lexislación de réxime local, en canto sexa de aplicación.” Debe dicir: “TERCEIRA.- No non previsto nestes estatutos e para a interpretación das normas que conteñen estarase ao disposto na Lei de Réxime Xurídico das Administracións Públicas e do Procedemento Administrativo Común, así como a Lei 5/1997, do 22 de xullo, de Administración Local de Galicia e restantes normas que lle sexan de aplicación.” SEGUNDO.- Someter o presente acordo a trámite de información pública, polo periodo dun mes, mediante anuncio no Boletín Oficial da Provincia de Pontevedra. TERCEIRO.- Remitir, consonte ao establecido no art.143 da Lei 5/1997, de 22 de xullo, de Administración local de Galicia, o presente acordo á Deputación Provincial de Pontevedra e á Consellería competente en materia de réxime local. CUARTO.- Notificar o presente acordo aos concellos de o Porriño, Mos, Salceda de Caselas e Tui. Tui, 26 de Decembro de 2014.—O Presidente do Consorcio, Gonzalo Mosqueira Martinez.